ກໍາລັງຝ່າຍກະບົດລີເບຍ ຫຍັບເຂົ້າໃກ້ເມືອງ Sirte ຫລາຍຂຶ້ນ (ເບິ່ງຮູບສະລາຍດ໌)
ພວກກໍາລັງຂອງຝ່າຍກະບົດ ພວມຫຍັບເຂົ້າ ໃກ້ບ້ານເກີດເມືອງນອນຂອງກາດດາຟີ.
ກໍາລັງຂອງຝ່າຍຕໍ່ຕ້ານ ພວມຫຍັບເຂົ້າໃກ້ ເມືອງ Sirte ບ້ານເກີດເມືອງນອນຂອງ ທ່ານມວມມາກາດດາຟີ ຫລາຍຂຶ້ນ ໃນຂະນະທ່ີພວກເຂົາເຈົ້າສືບຕໍ່ຊອກຫາຜູ້ນໍາລີ ເບຍທີ່ກໍາລັງຕໍ່ສູ້ເອົາໂຕລອດນັ້ນ ຫລັງຈາກໄດ້ເຂົ້າຄວບຄຸມນະຄອນຫລວງຂອງປະ ເທດເລ້ວ ພວກຜູ້ບັນຊາການຝ່າຍກະບົດໃນເມືອງ Misrata ກ່າວວ່າ ພວກກໍາລັງຂອງຝ່າຍຄ້ານ ທີ່ພວມຄືບໜ້າເຂົ້າໄປຫາເມືອງ Sirte ຈາກທິດຕາເວັນຕົກໄດ້ເຄື່ອນເຂົ້າໄປວົງລັດສະ ໝີ 30 ຫລັກກິໂລແມັດຈາກເມືອງແຄມທະເລດັ່ງກ່າວ ຊຶ່ງຕັ້ງຢູ່ຫ່າງຈາກກຸງຕຣີໂປລີໄປ ທາງທິດຕາເວັນອອກ 450 ຫລັກກິໂລແມັດ ໂຄສົກຝ່າຍຄ້ານທ່ານນຶ່ງກ່າວໃນວັນອາ ທິດວານນີ້ວ່າ ກໍາລັງຝ່າຍຕໍ່ຕ້ານລັດຖະບານຈະຍຶດເອົາເມືອງ Sirte ດ້ວຍກໍາລັງ ຖ້າ ຫາກການເຈລະຈາກັນກັບພວກຜູ້ນໍາຊົນເຜົ່າເພື່ອໃຫ້ຍອມຈໍານົນນັ້ນບໍ່ໄດ້ຮັບຜົນສໍາເລັດ ທ່ານກາດດາຟີໄດ້ຫາຍໂຕໄປນັບແຕ່ພວກນັກຕໍ່ສູ້ຝ່າຍກະບົດຍຶດເອົາກຸງຕຣີໂປລີ ແລະຂົງເຂດເມືອງ Sirte ຖືວ່າເປັນເຂດນຶ່ງທ່ີທ່ານກາດດາຟີ ອາດໄດ້ຫລົບໜີໄປລີ້ຊ່ອນຢູ່ ທ່ານ Mustafa Jalil ຫົວໜ້າສະພາໄລຍະຂ້າມຜ່ານແຫ່ງຊາດຂອງຝ່າຍກະບົດ ກ່າວໃນ ວັນຈັນມື້ນີ້ວ່າ ທ່ານກາດດາຟີຍັງສືບຕໍ່ເປັນໄພຂົ່ມຂູ່ຕໍ່ລີເບຍແລະຕໍ່ໂລກ ພ້ອມດຽວກັນ ທ່ານ Jalil ຍັງໄດ້ຮຽກຮ້ອງຂໍການຊ່ອຍເຫລືອຕໍ່ໄປຈາກກຸ່ມເນໂຕ້ ທີ່ໄດ້ທໍາການໂຈມຕີ ທາງອາກາດຕໍ່ພວກກກໍາລັງນິຍົມທ່ານກາດດາຟີມາຕັ້ງແຕ່ເດືອນມີນາເປັນຕົ້ນມາ ພາຍ ໃຕ້ຄໍາສັ່ງຂອງສະຫະປະຊາຊາດເພື່ອປົກປ້ອງພວກພົນລະເຮືອນ ຖ້ອຍຖະແຫລງຂອງ ທ່ານ Jalil ມີຂຶ້ນໃນຂະນະທີ່ພວກເຈົ້າໜ້າທີ່ປ້ອງກັນປະເທດ ຈາກພວກປະເທດຕ່າງໆ ທີ່ພົວພັນໃນດ້ານທະຫານໃນລີເບຍ ພົບປະຫາລືກັນຢູ່ທີ່ປະເທດ Qatar